Mikołaj Koperńik
Mikouaj Koperńik (uać.: Nicolaus Copernicus Torinenis), (ur. 19 lutygo 1473 w Torůńu, zm. 24 maja 1543 we Frůmborku) – polski[1]. astrůnům, matymatyk, prawńik, ekůnůmista, stratyg, dochtůr, poeta, astrolůg, tuůmač, kancleř kapitůuy warmińskij uod 1511, kanůńik warmiński, scholastyk wrocuawski, duchowny katolicki.
Jygo nojwažńijšym dźeuem je De revolutionibus uorbium coelestium – Uo uobrotach sfer ńybjeskych (pracowou nad ńim w lotach 1515-1530, nale ukazouo śe dźepjyro w 1543 roku we Norymberdze naškryflane we uaćińskij godce)[2], w kerym uopisou heljocyntryčno wizyjo wšychśwjata we mańyra wystarčajůnco ščygůuowy, by můgua stać śe naukowo užytečno. Uůgošůno bes ńygo teorja heljocyntryzmu bůua nojwažńijša rewolucyjo naukowům w dźejach ludzkośći uod časůw starožytnych, mjanowanům ńykedy přewrotym koperńikańskym.
Przipisy
- ↑ Narodowość polskům podowo wjynkšość zdřuduůw, ńy ino polskych, m.in. Mjyndzynarodowa Ůńja Astrůnůmično a Encyclopedia Encarta Microsoftu. We tajli ńypolskych zdřuduůw padajům argůmynty za narodowośćům mjymjeckům, m.in. brak prac uopublikowanych we polskij godce při istńyńu prac Koperńika wydanych po mjymjecku a tyž mjymjecke pochodzyńy matki Koperńika
- ↑ Po prowdźe De revolutionibus – uo uobrotach. Drůgi čuůn tytůuy zostou dodany pod ajnflusym zastřežyń wysůńyntych bez cynzura kośćelno, coby ńy podkreślać ruchu uobrotowygo Źymi
mlt_Latn szl_Latn szl_Latn szl_Latn szl_Latn szl_Latn